32004R1428
L 263/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1428/2004 НА КОМИСИЯТА
от 9 август 2004 година
за изменение на Регламент (ЕО) № 1622/2000 за определяне на някои подробни правила за прилагане на Регламент (ЕО) № 1493/1999 относно общата организация на пазара на вино и за установяване на кодекса на Общността за енологичните практики и обработки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 46, параграф 1 и член 46, параграф 2 от него,
като има предвид, че:
(1)
Трета алинея от член 42, параграф 6 от Регламент (ЕО) № 1493/1999 определя подробни правила за купажирането на белите вина и на червените вина, в райони, където такава практика е традиционна. Тази практика е била забранена в Испания от 1 август 2003 г. Специфичните правила, които се отнасят до купажирането на такива вина в Испания, които са заложени в член 36 от Регламент (ЕО) № 1622/2000 на Комисията (2), вече не са приложими. Следователно, същият този член трябва да бъде заличен.
(2)
Пет френски вина с географски указания с общо алкохолно съдържание по обем от над 15 обемни процента и със съдържание на остатъчна захар, по-високо от 45 грама на литър, наскоро бяха отличени от френските органи и че за тяхното запазване с добри качествени показатели е нужно съдържание на серен диоксид над общото ограничение от 260 грама на литър, но под 300 грама на литър. Следователно, тези вина трябва да бъдат добавени към списъка в първи параграф, буква а), пето тире от приложение ХII към Регламент (ЕО) № 1622/2000.
(3)
Едно италианско качествено вино, произведено в определен район и две френски качествени вина, произведени в определен район, които наскоро бяха отличени от френските органи, които вина са произведени, като са използвани специални методи и които имат съдържание на остатъчна захар от повече от пет грама на литър, и за които с цел тяхното запазване с добри качествени показатели е нужно съдържание на серен диоксид над общото ограничение от 260 грама на литър, но под 400 грама на литър. Същото се отнася и до качествените вина, произведени в определен район от Люксембург, за които наскоро бяха заложени специални методи за производство, които им позволяват да бъдат описани от думите „vendanges tardives“, „vin de glace“ или „vin de paille“. Следователно трябва тези вина да бъдат добавени към списъка с вината с подобни характеристики в първия параграф, буква б) от приложение ХII към Регламент (ЕО) № 1622/2000.
(4)
Определени качествени вина, произведени в определен район от Франция и от Люксембург, и едно испанско качествено вино, произведено в определен район, за които наскоро бяха заложени или изменени специални методи за производство, и които се произвеждат, като се използват специални методи и които обикновено имат съдържание на летливи киселини над ограниченията, заложени в приложение V, буква (Б) към Регламент (ЕО) № 1493/1999, но по-малко от 25 милиеквивалента, 30 милиеквивалента или 35 милиеквивалента, в зависимост от въпросното вино. Следователно трябва тези вина да бъдат добавени в списъка към приложение ХIII към Регламент (ЕО) № 1622/2000.
(5)
Австрийските качествени вина, произведени в определен район, които отговарят на условията за да може да бъдат описани като „Eiswein“ от реколта 2003 г. са със съдържание на летливи киселини над ограниченията, заложени в буква г) от приложение ХIII към Регламент (ЕО) № 1622/2000, но по-малко от 40 милиеквивалента на литър, в резултат от изключително неблагоприятните климатични условия по време на гроздобера през 2003 г. Следователно, тези вина, които са били бутилирани през 2003 г. трябва да бъдат добавени към списъка във второто тире от буква г) от приложение ХIII към същия този регламент.
(6)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1622/2000 се изменя, както следва:
1.
Член 36 се заличава;
2.
Приложение ХII се изменя в съответствие с приложение I към настоящия регламент;
3.
Приложение ХIII се изменя в съответствие с приложение II към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Прилага се от 1 август 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 август 2004 година.